**Ministerul Mediului, Apelor și Pădurilor**

**Agenţia Naţională pentru Protecţia Mediului**

**AGENŢIA PENTRU PROTECŢIA MEDIULUI BRĂILA**

**Raport**

privind CALITATEA FACTORILOR DE mediu

judeŢul BrĂila

**octomBRIE**

**2019**

# Capitolul 1

# 1. REŢEAUA PENTRU SUPRAVEGHEREA CALITĂŢII AERULUI ÎN JUDEŢUL BRĂILA

# REŢEAUA DE URMĂRIRE A PULBERILOR SEDIMENTABILE

Prelevări la imisii, conform STAS-ului 12574/87, se fac numai la pulberile sedimentabile monitorizate în reţeaua manuală. Aceasta este alcătuită din 10 puncte de control, amplasate astfel:

1. Zona municipiului Brăila - 7 puncte
2. Localitatea Chiscani – 1 punct
3. Localitatea Cazasu – 1 punct
4. Localitatea Vărsătura – 1 punct

Valorile înregistrate în cursul lunii octombrie 2019, pe puncte de prelevare, sunt prezentate în tabelul de mai jos :

|  |  |  |  |  |
| --- | --- | --- | --- | --- |
| Nr. crt. | Punct de monitorizare | **PULBERI SEDIMENTABILE**  **CMA = 17 g/m2/lună** | | |
| Concentraţiamedie lunară | Concentraţia medie pe luna anterioară | **Tendinţa mediei** |
| 1. | Sediu APM | 1,63 | 5,62 | 0,3 |
| 2. | Uzina de apă Brăila | 7,48 | 9,82 | 0,8 |
| 3. | Str. Gen. Gh.Avramescu | 13,8 | 4,35 | 3,0 |
| 4. | Staţia Nord | 2,63 | 6,42 | 0,4 |
| 5. | S.C. Hercules S.A. | 5,12 | 15,18 | 0,3 |
| 6. | Calea Galaţi | 4,37 | 10,85 | 0,4 |
| 7. | Primăria Brăila | 5,57 | 8,69 | 0,6 |
| 8. | Cazasu | 3,43 | 6,99 | 0,5 |
| 9. | Termocentrala Chiscani | 7,63 | 7,94 | 0,9 |
| 10. | Vărsătura | 14,21 | 19,54 | 0,7 |

În luna octombrie 2019, nu s-au înregistrat depășiri ale concentrației maxime admise pentru pulberi sedimentabile .

# Capitolul 2

# 2. REŢEAUA DE URMĂRIRE A PRECIPITAŢIILOR ATMOSFERICE

Această rețea are ca obiectiv monitorizarea calității aerului și este formată din 5 puncte de recoltare a probelor, amplasate la sediul APM Brăila, la stația automate de monitorizare a dozei gama în timp real și în incinta stațiilor automate de măsurarea calității aerului astfel:

* **Sediul Agenţiei pentru Protecţia Mediului Brăila;**
* **Staţia Brăila 1-** Staţia de monitorizare a calităţii aerului de tip – trafic, care este amplasată pe Calea Galaţi, nr. 52;
* **Staţia Brăila 3 -** Staţia de monitorizare a calităţii aerului de tip – suburban, care este situată în Comuna Cazasu, jud. Brăila;
* **Staţia Brăila 4 -** Staţia de monitorizare a calităţii aerului de tip – industrial, care este amplasată pe Şoseaua Baldovineşti (Staţia Nord);
* **Staţia Brăila 5 -** Staţia de monitorizare a calităţii aerului de tip – industrial, care este amplasată în Comuna Chiscani, în vecinătatea SC*.* Termoelectrica S.A.

Pentru monitorizarea calității aerului, în luna octombrie 2019, în cele cinci puncte de prelevare, s-a măsurat și analizat o cantitate medie lunară de 32,1 l/mp.

Precipitațiile căzute nu au fost acide, valorile pH-ului situându-se în intervalul 6,9 – 7,25 upH.

**2.1. REȚEAUA DE URMĂRIRE A CALITĂȚII APELOR DE SUPRAFAȚĂ**

Evaluarea stării ecologice a apelor de suprafață se face pe corpuri de apă cu frecvență semestrială

**2.2 REŢEAUA DE URMĂRIRE A CALITĂŢII APELOR UZATE ÎN CURSURI DE APĂ ŞI CANALIZĂRILE LOCALITĂŢILOR**

Analiza indicatorilor de calitate a apelor uzate a fost efectuată la nivelul judeţului Brăila:

• de către operatorii economici, prin sistemele proprii de automonitorizare;

• în cadrul laboratorului A.P.M - Brăila

**2.2.1**. **REŢEAUA DE URMĂRIRE A CALITĂŢII APELOR UZATE DE CĂTRE AGENŢII ECONOMICI**

APM - Brăila a primit în cursul lunii octombrie 2019 rezultatele automonitorizării calităţii apelor uzate de la următorii agenţi economici:

* SC” Bona Avis” SRL - Ianca
* SC” Vard Brăila” SA - Brăila
* SC” Ceprohart” SA - Brăila
* SC” Praktiker Romania” SA - Brăila
* OMV Petrom SA - Brăila
* CUP Dunărea Brăila pentru stațiile de epurare :
* Brăila
* Movila Miresii
* Făurei
* Însurăței
* SC” Capioni Prest” SRL - Brăila
* SC” Irmex” SA - Brăila
* Consiliul Județean Brăila - Spitalul Județean de Urgență
* SC” Rewe Group” SRL - Penny Market
* SC” Braila Winds” SRL - Bucureşti

Faţă de concentraţiile maxime admise de Normativele şi actele de reglementare existente s-au înregistrat depăşiri ale indicatorilor monitorizaţi constatate în buletinele de analiză transmise de către ***Compania de Utilităţi Publice „ Dunărea” – Brăila*** după cum urmează:

* la staţia de epurare Movila Miresii: reziduu fix, consum chimic de oxigen (CCOCr), consum biochimic de oxigen (CBO5), azot amoniacal (NH4+).

**2.2.2. REŢEAUA DE URMĂRIRE A CALITĂŢII APELOR UZATE DE CĂTRE LABORATORUL APM BRĂILA**

Laboratorul A.P.M Brăila a expertizat agenţi economici ale căror ape rezultate din procesul tehnologic sunt deversate în canalizarea oraşului.

Depășiri ale valorilor limită impuse de legislația în vigoare, s-au înregistrat la SC Bia Optime Production SRL pentru CBO5, CCOCr și substanțe extractibile. Societățile comerciale SC Apan Agriculture Equipaments SRL și Hipermarket Carrefour la sectoarele gastro și măcelărie au avut depășiri la indicatorul substanțe extractibile.

# 2.3. REŢEAUA AUTOMATĂ DE MONITORIZARE A CALITĂŢII AERULUI

Calitatea aerului în județul Brăila este monitorizată prin măsurători continue în cinci stații automate amplasate în zone reprezentative pentru tipurile de stații existente.

Poluanții monitorizați, metodele de măsurare, valorile limită, pragurile de alertă și de informare și criteriile de amplasare a punctelor de monitorizare sunt stabilite de legislația națională privind protecția atmosferei și sunt conforme cerințelor prevăzute de reglementările europene.

Rezultatele înregistrate sunt raportate la valorile limită prevăzute de Legea 104/2011.

**Staţia Brăila 1-** Staţia de trafic este amplasată pe Calea Galaţi nr. 53 şi monitorizează nivelele de poluare generate preponderent de emisiile din traficul, cu fluxuri medii şi ridicate, de pe străzile limitrofe.Poluanţii monitorizaţi sunt: SO2, NOx, CO, Pb, PM10, benzen, toluen, o,m,p-xilen, etilbenzen.

**Staţia Brăila 2 -** Este amplasată în Piaţa Independenţei nr. 1, la distanţă de trafic şi de zone industriale sau surse punctuale mari. Monitorizează nivelele medii de poluare din zona urbană datorate emisiilor din interiorul oraşului precum şi contribuţiile posibil semnificative datorate unor fenomene de transport a poluanţilor atmosferici proveniţi din exteriorul oraşului. Poluanţii monitorizaţi sunt: SO2, NOx, CO, O3, Pb, PM10, PM2,5, benzen, toluen, o,m,p-xilen, etilbenzen.

**Staţia Brăila 3 -** Staţia este situată în Comuna Cazasu şi monitorizează nivelele medii de poluare din interiorul zonei suburbane datorate unor fenomene de transport a poluanţilor ce provin din municipiul Brăila. Monitorizarea se realizează în vederea evaluării expunerii populaţiei şi a vegetaţiei din localităţile de la marginea zonei urbane, localităţi unde pot apărea fenomene de poluare fotochimică. Poluanţii monitorizaţi sunt: SO2, NOx, CO, O3, Pb, PM10, benzen, toluen, o,m,p-xilen, etilbenzen.

**Staţia Brăila 4 -** Staţia este amplasată pe Şoseaua Baldovineşti în incinta Staţiei de pompare ape uzate a Companiei de Utilităţi Publice Dunărea - Brăila şi determină nivelul de poluare provenit de la sursele industriale din zonă sau din zonele limitrofe. Poluanţii monitorizaţi sunt: SO2, NOx, CO, O3, PM10.

**Staţia Brăila 5 -** Staţia este amplasată în Comuna Chiscani, în vecinătatea SC. Termoelectrica S.A. şi monitorizează nivelul de poluare a aerului din zona învecinată emisiilor de pe Platforma Industrială Chiscani. Poluanţii monitorizaţi sunt: SO2, NOx, CO, O3, PM10, benzen, toluen, o,m,p-xilen, etilbenzen.

**Poluanţii monitorizaţi**

Valorile medii lunare nu au fost calculate unde datele au fost insuficiente.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Staţia | Tipul staţiei | Tip poluant monitorizat | Media | Maxima | Minima | Număr măsurători | U.M. | Limita |
| BR1 | Trafic | SO2 | 5.95 | 20.09 | 4.66 | 714 | μg/m3 | 350 |
| NO | 11.96 | 155.61 | 0.69 | 711 | μg/m3 | 200 |
| NO2 | 25.46 | 169.03 | 2.86 | 711 | μg/m3 | 200 |
| NOx | 43.45 | 387.44 | 9.17 | 711 | μg/m3 | 30/an |
| CO | 0.11 | 1.48 | 0.01 | 686 | mg/m3 | 10 |
| Benzen | 1.19 | 6.6 | 0.32 | 654 | μg/m3 | 7 |
| PM10 nef. | - | - | - | - | μg/m3 | 50 |
| PM10 grv. | - | - | - | - | μg/m3 | 50 |
| BR2 | Urban | SO2 | 8.9 | 59.63 | 6.07 | 715 | μg/m3 | 350 |
| NO | 7 | 85.47 | 3.68 | 714 | μg/m3 | 200 |
| NO2 | 13.12 | 72.61 | 2 | 714 | μg/m3 | 200 |
| NOx | 23.64 | 158.8 | 8.97 | 714 | μg/m3 | 30/an |
| CO | - | - | - | - | mg/m3 | 10 |
| O3 | 45.83 | 109 | 2.91 | 712 | μg/m3 | 120 |
| Benzen | 0.21 | 0.95 | 0.07 | 737 | μg/m3 | 7 |
| PM10 nef. | 12.95 | 119.3 | 0.65 | 744 | μg/m3 | 17 |
| PM10 grv. | - | - | - | - | μg/m3 | 50 |
| PM2.5 grv. | - | - | - | - | μg/m3 | 25 |
| BR3 | Suburban | SO2 | 5.98 | 36.6 | 3.4 | 535 | μg/m3 | 350 |
| NO | 4.74 | 42.56 | 1.75 | 678 | μg/m3 | 200 |
| NO2 | 16.71 | 74.31 | 6.47 | 678 | μg/m3 | 200 |
| NOx | 23.84 | 95.07 | 11.75 | 678 | μg/m3 | 30/an |
| CO | - | - | - | - | mg/m3 | 10 |
| O3 | 45.66 | 114.8 | 1.77 | 713 | μg/m3 | 120 |
| Benzen | 3.95 | 24.51 | 0.54 | 731 | μg/m3 | 7 |
| PM10 nef. | 17.35 | 87.65 | 2.78 | 742 | μg/m3 | 50 |
| PM10 grv. | - | - | - | - | μg/m3 | 50 |
| BR4 | IND1 | SO2 | 4.57 | 28.06 | 2.62 | 714 | μg/m3 | 350 |
| NO | 2.82 | 10.08 | 2.35 | 714 | μg/m3 | 200 |
| NO2 | 9.63 | 53.57 | 3.07 | 714 | μg/m3 | 200 |
| NOx | 13.87 | 57.92 | 6.91 | 714 | μg/m3 | 30/an |
| CO | 0.05 | 1.16 | 0.01 | 714 | mg/m3 | 10 |
| O3 | 43.94 | 104 | 1.4 | 714 | μg/m3 | 120 |
| PM10 nef. | 20.52 | 64.3 | 8 | 744 | μg/m3 | 50 |
| PM10 grv. | - | - | - | - | μg/m3 | 50 |
| BR5 | IND2 | SO2 | 3.57 | 21.03 | 1.21 | 714 | μg/m3 | 350 |
| NO | 10.67 | 39 | 9.55 | 714 | μg/m3 | 200 |
| NO2 | 11.26 | 57.97 | 3.4 | 714 | μg/m3 | 200 |
| NOx | 27.31 | 98.46 | 18.36 | 714 | μg/m3 | 30/an |
| CO | 0.04 | 0.38 | 0.01 | 714 | mg/m3 | 10 |
| O3 | 47.01 | 102.7 | 7.37 | 714 | μg/m3 | 120 |
| Benzen | 1.46 | 5.58 | 0.8 | 733 | μg/m3 | 7 |
| PM10 | - | - | - | - | μg/m3 | 50 |

Valorile înregistrate în luna octombrie pentru SO2 s-au situat sub valorile limită admise.

Valorile înregistrate în luna octombrie pentru NO2 s-au situat sub valorile limită zilnice admise de Legea 104/2011.

**Limita la 8 h=10 mg /mc**

Valorile înregistrate în luna octombrie pentru CO, se situează sub valorile limită admise.

Poluantul CO rezultă din arderea incompletă a combustibililor şi alături de benzen este considerat ca făcând parte din categoria poluanţilor specifici rezultaţi din trafic.

În luna octombrie media orară a indicatorului ozon nu a depăşit pragul de informare de 180 μg/m3.

Pentru determinarea pulberilor în suspensie se aplică 2 metode, respectiv metoda automată şi metoda gravimetrică, care de altfel este metoda de referinţă.

În luna octombrie, la indicatorul PM10 (măsurat în sistem continuu) nu s-au înregistrat depăsiri ale valorii limită admise.

În luna octombrie, la indicatorul PM10 (măsurat în sistem gravimetric), nu s-au efectuat măsurători – pompe Fox defecte.

**Evoluţia indicelui general de calitatea aerului**

Conform normativului privind stabilirea indicilor de calitate a aerului în vederea facilitării informării publicului – Ordinul 1095/2007, indicele specific de calitate a aerului reprezintă un sistem de codificare a concentraţiilor înregistrate pentru fiecare dintre poluanţii monitorizaţi: dioxid de sulf (SO2), dioxid de azot (NO2), ozon (O3), monooxid de carbon (CO), pulberi în suspensie (PM 10).

Staţia BR - 1 TRAFIC adresa: Calea Galaţi nr. 53, Brăila

Staţia BR - 2 FOND URBAN adresa: Piaţa Independenţei nr. 1, Brăila

Staţia BR - 3 FOND SUBURBAN adresa: Sat Cazasu

Staţia BR - 4 INDUSTRIAL 1 adresa: Şoseaua Baldovineşti nr. 22,

Staţia BR - 5 INDUSTRIAL 2 adresa Sat Chiscani:

Datele sunt furnizate de staţiile automate din Reţeaua Naţională de Monitorizare a Calităţii Aerului

# CAPITOLUL 3

# REŢEAUA DE RADIOACTIVITATE

Valorile înregistrate la stația automată de monitorizare a dozei gama se încadrează în limitele fondului natural.

**CAPITOLUL 4**

**REŢEAUA DE SUPRAVEGHERE A CALITĂŢII SOLULUI**

În luna octombrie 2019, conform programului de monitorizare, s-au prelevat probe de sol de la SC Tracon Brăila.

Rezultatele analizelor principalilor indicatori pentru probele de sol, recoltate pe două adâncimi 0 – 20cm și 20 – 40cm, ne arată următoarele:

* Reacţia solului (pH-ul) pentru probele monitorizate, în această lună, se încadrează în domeniul slab alcalin și are o evoluție descrescătoare în adâncime;
* Conţinutul total de săruri solubile (CTSS) nu prezintă depăşiri ale limitei impuse, solurile monitorizate intrând în categoria solurilor nesalinizate;
* Indicatorii humus și carbon organic au înregistrat valori specifice solurilor ușor poluate si au avut o evoluție descrescătoare în adâncime.

# CAPITOLUL 5

# REŢEAUA DE SUPRAVEGHERE A ZGOMOTULUI URBAN

Rezultatele măsurătorilor sunt prezentate sintetic în tabelul de mai jos:

|  |  |  |  |
| --- | --- | --- | --- |
| **Nr.crt** |  | **NIVEL DE ZGOMOT, dB (A)** | |
| **PUNCT DE MĂSURARE** | **echivalent** | **Maxim admisibil** |
| **Stradă de categorie tehnică IV de deservire locală - lăţime 3m** | | | |
| 1 | Orientului/Poliţie | 59,59 | 60 |
| 2 | Rubinelor/Univ. Brâncoveanu | 56,88 |
| **Stradă de categorie tehnică III de colectare - lăţime 7m** | | | |
| 3 | Rahova/Scolilor | 53,29 | 65 |
| 4 | Chişinău/Grigore Alexandrescu | 67,57 |
| 5 | Rosiori/Scolilor | 63,45 |
| **Stradă de categorie tehnică II de legătură – lăţime 14m** | | | |
| 6 | Centură - IDMS | 73,09 | 70 |
| 7 | Calea Galaţi (Pţa. Traian) | 69,13 |
| 8 | 1 Decembrie 1918/Griviţa | 69,02 |
| 9 | 1 Decembrie 1918/Dorobanţi | 70,15 |
| 10 | Comuna din Paris/Focşani | 69,63 |
| **Stradă de categorie tehnică I - lăţime 21m** | | | |
| 11 | B-dul Dorobanţilor/Apollo | 72,71 | 85 |
| 12 | B-dul Independenţei - APM | 60,37 |
| 13 | Calea Călăraşi IAS-IMB | 74,18 |
| 14 | Calea Călăraşi/Dorobanţi | 72,48 |
| 15 | Calea Galaţi/Dorobanţi | 74,31 |
| 16 | Calea Călăraşi/B-dul Independenţei | 70,77 |
| 17 | Calea Călăraşi/ Griviţa | 73,10 |
| **Parcuri, zone de recreere, tratament medical şi balneoclimateric** | | | |
| 18 | Parcul Grădina Mare | 52,75 | 45 |
| 19 | Parcul Monument | 51,99 |
| 20 | Faleza Dunării | 50,57 |
| 21 | Staţiunea Lacu - Sărat | 49,35 |
| 22 | Spitalul Sf. Spiridon | 58,34 |
| **Incinte de şcoli, creşe, grădiniţe, spaţii de joacă** | | | |
| 23 | Liceul Gh. M. Murgoci | 53,40 | 75 |
| 24 | Liceul N. Iorga | 56,52 |
| 25 | Liceul N. Bălcescu | 63,02 |
| 26 | Şcoala Generală nr. 7 | 57,72 |
| **Pieţe, spaţii comerciale, restaurante în aer liber** | | | |
| 27 | Piaţa Concordia | 61,40 | 65 |
| 28 | Piaţa Halelor | 57,76 |
| 29 | Piaţa Radu Negru | 50,49 |
| 30 | Piaţa Microhala | 60,23 |
| 31 | Terasa Aroma Caffe | 49,87 |
| 32 | Restaurant Swing | 51,61 |
| **Incinte industriale** | | | |
| 33 | S.C. Promex S.A. | 54,01 | 65 |
| 34 | S.C. Laminoru S.A. | 59,20 |
| 35 | Şantierul naval VARD | 62,79 |
| 36 | Farex | 50,73 |
| **Parcaje auto** | | | |
| 37 | Supermarket XXL | 62,75 | 70 |
| 38 | Supermarket Praktiker/Carrefour | 59,25 |
| **Zone rezidenţiale** | | | |
| 39 | Teatrul Maria Filotti | 56,88 | 50 |
| 40 | Şoseaua Buzăului (Supermarket XXL) | 53,84 |
| 41 | Cartier Hipodrom | 48,53 |
| 42 | Faleza Dunării (Direcţia de Finanţe) | 51,51 |

În urma măsurătorilor efectuate s-au constatat următoarele depăşiri:

1. Pe străzile de categorie tehnică III, limita admisă de 65 dB a fost depășită cu 4,0% în punctul Chişinău/Grigore Alexandrescu, datorită traficului rutier intens;
2. Pe străzile de categorie tehnică II, limita admisă de 70 dB a fost depășită datorită traficului rutier intens cu, 4,4% în punctul Centură – IDMS si cu 0,15% în punctul 1 Decembrie 1918/Dorobanţi;
3. La limita exterioară a parcurilor, zonelor de recreere, tratament medical şi balneoclimateric, nivelul de zgomot echivalent depăşeşte limita admisă de 45 dB în toate punctele expertizate. Cea mai mare valoare a nivelului de zgomot echivalent depăşeşte limita maximă admisă cu 29,6% în punctul „Spitalul Sf. Spiridon”. Depăşirea se datorează traficului rutier intens existent pe strada Pietăţii.
4. În zonele rezidenţiale, aflate în vecinătatea unor străzi intens circulate sau în apropierea unor pieţe şi supermarketuri, s-au înregistrat depăşiri ale limitei admise de 50 dB, în trei din cele cele patru puncte expertizate. Valoarea maximă a fost înregistrată în punctul Teatrul Maria Filotti, punct în care limita maximă admisă a fost depăşită cu aproximativ 6,88%. Depăşirea se datorează traficului rutier intens din zona Piaţa Traian.

**CAPITOLUL 6**

# PROTECŢIA NATURII ŞI ARII PROTEJATE

**DOMENIUL BIODIVERSITATE**

* Colaborare cu Serviciul Avize Acorduri Autorizaţii pentru elaborarea actelor de reglementare - s-au analizat 15 documentaţii pentru emitere acte de reglementare, pentru care:
* s-au făcut observaţii în cadrul şedinţelor CAT
* s-au emis 12 puncte de vedere pentru:
* emiterea avizului de mediu pentru
* un plan PATIc pentru amenajarea și dezvoltarea teritoriului de NV a Insulei Mari a Brăilei, amplasament situat în imediata vecinătate a ariilor naturale suprapuse ROSPA0040 Dunărea Veche-Braţul Măcin și ROSCI0012 Braţul Măcin
* un plan PUZ pentru amenajarea unui cimitir pentru sat Mihai Bravu în al cărui extravilan sunt situate ariile ROSPA0111 Berteştii de Sus - Gura Ialomiţei și ROSCI0389 Sărăturile de la Gura Ialomiţei - Mihai Bravu
* emiterea acordului de mediu pentru:
* un proiect pentru modernizarea unei stații de transformare situată în vecinătatea ROSPA0048 Ianca-Plopu-Sărat
* un proiect pentru construire rețea de cablu și internet prin fibră optică amplasat în zona rurală -localitățile Bordei Verde, Zăvoaia, Cireșu, Ulmu, Dudești, Roșiori , Ciocile și Bărăganu, amplasament situat în perimetrul și vecinătatea ariilor naturale protejate ROSCI0259 și ROSPA0145 Valea Călmăţuiului și ROSPA0006 Balta Tătaru
* două proiecte localizate în sat Vărsătura, pentru alimentare cu apă și pietruirea unui drum, amplasamente situate în vecinătatea ROSPA0005 și ROSCI0006 Balta Mică a Brăilei
* un proiect pentru pentru amenajare infrastructură pentru ambarcare, acostare ambarcațiuni pescărești amplasat în perimetrul ariilor naturale suprapuse ROSPA0040 Dunărea Veche-Braţul Măcin și ROSCI0012 Braţul Măcin
* patru proiecte amplasate în municipiul Brăila care vizează reabilitarea unui stadion municipal, modernizarea unui spațiu de joacă, a unui centru de agreement pe Faleza Dunării și amplasare de mobilier urban, proiecte care implică și modificări în structura spațiilor verzi
* construirea unei centrale electrice pe gaze în localitatea Chiscani, situată în vecinătatea ariilor protejate ROSPA0005 și ROSCI0006 Balta Mică a Brăilei
* Participare la verificarea amplasamentului și a documentației pentru:
* două proiecte privind desființarea unei stații de captare apă din râul Buzău și a unei stații de tratare apă, amplasamente situate în interiorul și respectiv în vecinătatea ariilor naturale protejate ROSPA0160 și ROSCI0103 Lunca Buzăului.
* un plan PATIC pentru dezvoltarea teritoriului intercomunitar Lacu Sărat, amplasament care include și aria naturală protejată ROSCI0307 Lacul Sărat Brăila
* S-au întocmit capitolele corespunzătoare domeniului din Raportul Fişa judeţului.

**DOMENIUL SOL-SUBSOL**

* Colaborare cu Serviciul Avize Acorduri Autorizaţii pentru elaborarea actelor de reglementare: s-au emis 2 puncte de vedere pentru
* rapoartele de încercări probe sol și identificarea unei noi zone contaminate în cadrul unui proiect de curățare, remediere sol/subsol și reconstrucție ecologică a unui amplasament pe care a funcționat un depozit de produse petroliere situat pe malul fluviului Dunărea
* S-au întocmit capitolele corespunzătoare domeniului din Raportul Fişa judeţului.

**CAPITOLUL 7**

**DOMENIUL DEŞEURI ŞI CHIMICALE**

* Colaborare cu Serviciul Avize Acorduri Autorizaţii pentru elaborarea actelor de reglementare: au fost analizate 18 documentaţii pentru care:
* s-au făcut observaţii în cadrul şedinţelor CAT
* s-au emis 18 puncte de vedere pentru:
* emiterea avizului de mediu pentru
* două planuri PATIC pentru dezvoltarea teritoriului intercomunitar Lacu Sărat și pentru amenajarea și dezvoltarea teritoriului de NV a Insulei Mari a Brăilei
* un plan PUZ pentru amenajarea unui cimitir pentru sat Mihai Bravu
* emiterea acordului de mediu pentru:
* patru proiecte amplasate în municipiul Brăila care vizează reabilitarea unui stadion municipal, modernizarea unui spațiu de joacă, a unui centru de agreement pe Faleza Dunării și amplasare de mobilier urban
* un proiect privind reabilitarea și anveloparea unui pavilion al Spitalului Județean de Urgență Brăila
* un proiect privind amplasarea unui container mobil pentru tratarea deșeurilor cu conținut de mercur (instalație pilot)
* o instalație pentru separare deșeuri solventi
* emiterea autorizației de mediu pentru:
* un complexde creștere industrială a suinelor
* un operator de salubritate care desfășoară activitatea în municipiul Brăila
* o unitate service auto cu spalatorie
* o stație de betoane
* o instalație de distilare a băuturilor alcoolice (cazan țuică).
* o stație mixturi asfaltice
* solicitarea CJGNM Galați privind valoarea Fondului pentru închiderea depozitului de deşeuri şi urmărirea acestuia postînchidere stabilit, corelat cu lucrările ce le implică realizarea acestora
* acordul solicitat de Primăria Comunei Cireșu de a elimina gunoiul menajer provenit de la populație la depozitul autorizat de deșeuri nepericuloase Gălbinași din județul Buzău administrat de către SC RER Servicii Ecologice SRL.
* S-au colectat, validat şi prelucrat datele şi informaţiile necesare, s-au întocmit inventarele specifice şi s-au făcut raportările corespunzătoare privind:
  + fluxul deşeurilor;
  + inventarul deșeurilor de ambalaje
  + capitolele corespunzătoare domeniului din raportul lunar Fişa judeţului;
  + situatia depozitelor conforme de deșeuri
  + substanțe periculoase
  + statistica deșeurilor
  + deșeuri de echipamente electrice și electronice
  + implementarea sistemului de management integrat al deșeurilor
  + inventarul INEGES pentru sectorul incinerare deșeuri(5 operatori) și pentru metan recuperat pe depozitul conform de deseuri nepericuloase Muchea administrat de SC Tracon SRL Braila
* Au fost validate şi aprobate 60 formulare pentru transportul de deşeuri periculoase care se valorifică/reciclează/elimină în instalaţii din judeţul Brăila, conform HG 1061/2008, pentru aprobarea Procedurii de reglementare şi control al transportului deşeurilor pe teritoriul României. S-au înregistrat în baza de date 266 formulare de expediţie/transport substanţe periculoase.
* Participare la o acţiune de preluare şi distrugere a deșeurilor în cadrul comisiilor de specialitate organizate conform OG [14/2007](file:///C:\Documents%20and%20Settings\Administrator\sintact%203.0\cache\Legislatie\temp1115056\00120442.htm) pentru reglementarea modului şi condiţiilor de valorificare a bunurilor intrate, potrivit legii, în proprietatea privată a statului şi a normelor metodologice de aplicare stabilite prin HG 371/2007 Republicată.
* Au fost acordate operatorilor economici consultaţii tehnice pentru diferite tematici privind gestiunea deşeurilor corespunzătoare inventarelor sau raportărilor realizate pe parcursul lunii sau conform altor solicitări de informaţii din partea publicului interesat, în domeniul de activitate, statistica deșeurilor, înscrierea în SIM, completarea datelor în SIM.

# CAPITOLUL 8

**POLUĂRI ACCIDENTALE**

În cursul lunii octombrie 2019 la APM Brăila nu s-au raportat poluări accidentale produse pe raza județului Brăila.

**Director executiv**

**Ciprian CUZMIN**

Șef Serviciu Monitorizare și Laboratoare,

Nicoleta ROADEVIN

Centralizat – Aurel BĂNUȚĂ